**Sažetak Poziva:**

**Javni poziv za poticanje obnovljivih izvora energije**

 **(EnU-1/22)**

Centar za inovacije i EU projekte

Odjel za pripremu i provedbu EU projekata

Ožujak, 2022. godine

**Javni poziv za poticanje obnovljivih izvora energije (EnU-1/22)**

# Cilj Poziva

* sufinanciranje projekata za korištenje obnovljivih izvora energije za vlastitu potrošnju, odnosno mjera ugradnje sustava za korištenje obnovljivih izvora energije sukladno Tehničkim uvjetima
* u okviru Projekta moguća je provedba mjera na jednoj ili više lokacija

# Trajanje Poziva

* podnošenje prijava na Poziv započinje 12. travnja 2022. godine od 9:00 sati
* sredstva Fonda za zaštitu okoliša i energetsku učinkovitost dodjeljivat će se do isteka kalendarske godine ili do iskorištenja sredstava, ovisno o tome koji uvjet prije nastupi

# Prihvatljivi prijavitelji

* jedinice lokalne i područne (regionalne) samouprave,
* tijela državne uprave,
* ostali proračunski i izvanproračunski korisnici,
* ustanove,
* zadruge,
* vjerske zajednice,
* trgovačka društva,
* fizičke osobe (obrtnici),
* obiteljska poljoprivredna gospodarstva,
* privatni iznajmljivači,
* samostalne djelatnosti,
* upravitelji višestambenih zgrada
* ostali pravni subjekti (osim udruga)

# Financijska alokacija, iznosi i intenziteti potpore

Ukupno raspoloživ iznos sredstava Fonda po ovom Pozivu iznosi **100.000.000,00 kuna.**

Bespovratna sredstva po ovom Pozivu dodjeljuju se putem sredstava pomoći, subvencija i donacija, pri čemu se po Projektu može ostvariti sljedeće sufinanciranje:

* za izradu glavnog projekta: do **40%** opravdanog troška izrade, odnosno **najviše** **70.000,00 kuna** po lokaciji,
* za ugradnju sustava za korištenje OIE kroz provedbu mjera M1 ili M2 sukladno Tehničkim uvjetima:
	+ do **80%** opravdanih troškova radova za lokacije na područjima posebne državne skrbi i prvoj skupini otoka,
	+ do **60%** opravdanih troškova radova za lokacije na brdsko-planinskim područjima i drugoj skupini otoka,
	+ do **40%** opravdanih troškova radova za lokacije na ostalim područjima Republike Hrvatske,
* za stručni nadzor: do **40%** opravdanog troška provedbe, odnosno **najviše** **56.000,00 kuna** po lokaciji,

Sveukupno maksimalan iznos za sve opravdane troškove na svim lokacijama provedbe Projekta iznosi **1.400.000,00 kuna**

# Opravdani troškovi

Opravdani troškovi po ovom Pozivu su isključivo troškovi koji su neposredno vezani uz Projekt i neophodni za njegovu realizaciju, nastali kod Korisnika nakon objave Poziva. Vrijeme nastanka troška utvrđuje se datumom izdavanja računa.

Opravdani su troškovi:

* izvođenja radova (uključuje nabavu i ugradnju sustava i opreme),
* izrada glavnog projekta, najviše do 15% iznosa opravdanog troška provedbe mjere za koju je glavnim projektom izrađeno tehničko rješenje,
* provedba stručnog nadzora, najviše do 15% iznosa opravdanog troška provedbe mjere za koju se provodi stručni nadzor građenja

Troškovi nabave i ugradnje sustava za korištenje OIE su opravdani ukoliko zadovoljavaju Tehničke uvjete. Sukladnost s Tehničkim uvjetima i opravdanost troškova utvrđuje uvidom u glavni projekt s pripadajućim troškovnikom radova i opreme.

Porez na dodanu vrijednost (PDV) je prihvatljiv trošak ukoliko nije povrativ.

# Neprihvatljivi troškovi

* održavanje,
* nabava i ugradnja rabljene opreme,
* ostali troškovi koje Fond ne sufinancira te za koje pregledom prijave utvrdi da nisu neophodni za provedbu Projekta.

# Poveznice

Digitalna komora - <https://digitalnakomora.hr/e-financiranje/izvori-financiranja/15862>

Fond za zaštitu okoliša i energetsku učinkovitost - <https://www.fzoeu.hr/hr/natjecaj/7539?nid=179>